РЕГЛАМЕНТ (ЕО) № 982/2007 НА КОМИСИЯТА
от 21 август 2007 година
относно регистрацията на наименование в Регистъра на защитените наименования за произход и защитените географски указания (Pimentón de la Vera (ЗНП) - Karlovarský suchar (ЗГУ) - Riso di Baraggia Biellese e Vercellese (ЗНП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
В съответствие с член 6, параграф 2, първа алинея и прилагайки член 17, параграф 2 от Регламент (ЕО) № 510/2006, молбата за регистрация на наименованието „Pimentón de la Vera“, подадена от Испания, молбата за регистрация на наименованието „Karlovarský suchar“, подадена от Чешката република, и молбата за регистрация на наименованието „Riso di Baraggia Biellese e Vercellese“, подадена от Италия, са публикувани в Официален вестник на Европейския съюз (2).
(2)
Тъй като на Комисията не бе изпратено нито едно възражение съгласно член 7 от Регламент (ЕО) № 510/2006, тези наименования следва да бъдат регистрирани,
ПРИЕ НАСТОЯЩИЯ РЕГЛАМЕНТ:
Член 1
Регистрират се наименованията, посочени в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 август 2007 година.